Church of England startet misjonsarbeid i Jamestown i kolonien Virginia i 1607. Den episkopale kirke skilte seg offisielt fra moderkirken i England i 1789. Da presteskapet i Connecticut utnevnte Samuel Seabury til biskop, kunne han ikke ordineres innenfor den engelske kirke, da sistnevnte var bundet av en troskapsed til den engelske monarken om ikke å utnevne ikke-engelske biskoper. Seabury ble derfor ordinert innenfor Scottish Episcopal Church den 14. november 1784 i Aberdeen.